CELEX: 62010CN0626
Language: sk
Date: 2010-12-28 00:00:00
Title: Vec C-626/10 P: Odvolanie podané 28. decembra 2010 : Kalliope Agapiou Joséphidès proti rozsudku Všeobecného súdu (siedma komora) z  21. októbra 2010 vo veci T-439/08, Agapiou Joséphidès/Komisia a EACEA

2.4.2011   
            
            
               SK
            
            
               Úradný vestník Európskej únie
            
            
               C 103/13
            
         Odvolanie podané 28. decembra 2010: Kalliope Agapiou Joséphidès proti rozsudku Všeobecného súdu (siedma komora) z 21. októbra 2010 vo veci T-439/08, Agapiou Joséphidès/Komisia a EACEA
   (Vec C-626/10 P)
   2011/C 103/22
   Jazyk konania: francúzština
   
      Účastníci konania
   
   
      Odvolateľka: Kalliope Agapiou Joséphidès (v zastúpení: C. Joséphidès a H. Joséphidès, advokáti)
   
      Ďalší účastníci konania: Európska komisia, Výkonná agentúra pre vzdelávanie, audiovizuálnu oblasť a kultúru (EACEA)
   
      Návrhy odvolateľky
   
   
               —
            
            
               zrušiť rozsudok Všeobecného súdu z 21. októbra 2010 vo veci T-439/08,
            
         
               —
            
            
               zrušiť rozhodnutie Výkonnej agentúry pre vzdelávanie, audiovizuálnu oblasť a kultúru z 1. augusta 2008, ktorým zamietla žalobkyni prístup k určitým dokumentom zo spisu č. 07/0122 týkajúcim sa pridelenia Strediska excelentnosti Jean Monnet Cyperskej univerzite,
            
         
               —
            
            
               zrušiť rozhodnutie Komisie K(2007) 3749 z 8. augusta 2008 týkajúce sa individuálneho rozhodnutia o pridelení dotácií v rámci Programu celoživotného vzdelávania, podprogramu Jean Monnet,
            
         
               —
            
            
               zaviazať odporkyne na náhradu trov konania na oboch stupňoch.
            
         
      Odvolacie dôvody a hlavné tvrdenia
   
   Odvolateľka na podporu svojho odvolania uvádza viacero odvolacích dôvodov.
   Kalliope Agapiou Joséphidès uvádza, že Všeobecný súd porušil jej všeobecné osobné právo na prístup k dokumentom, ktoré sa jej týkajú, zásadu transparentnosti uvedenú v článku 1 druhom odseku ZFEÚ a článku 6 ZFEÚ, článok 255 ES a Chartu základných práv Európskej únie (článok 8, článok 41 ods. 2 písm. b), článok 42 a článok 52 ods. 6). Všeobecný súd sa tým, že nezohľadnil odkazy na Chartu základných práv, ktoré predložila odvolateľka na pojednávaní, a ignoroval stanovisko ombudsmana Cyperskej republiky z 3. júna 2009 týkajúce sa odmietnutia Cyperskej univerzity poskytnúť prístup k tým istým sporným dokumentom, ako sú tie, ktorými disponujú odporkyne, tak dopustil procesného pochybenia.
   Odvolateľka poukazuje na nesprávne právne posúdenie, z ktorého vychádzal Všeobecný súd, keď na jednej strane rozhodol, že Výkonná agentúra pre vzdelávanie, audiovizuálnu oblasť a kultúru (EACEA) mala právomoc zaoberať sa opakovanou žiadosťou o prístup k dokumentom, a na druhej strane rozhodol o zamietnutí námietky protiprávnosti rozhodnutia riaditeľstva EACEA, ktorú podala odvolateľka.
   Okrem toho odvolateľka poukazuje na porušenie viacerých ustanovení nariadenia (ES) č. 1049/2001 (1), ktoré Všeobecný súd vykladal príliš reštriktívne a v rozpore so zásadami zavedenými judikatúrou.
   Odvolateľka takisto uvádza odvolací dôvod založený na porušení zásady lojálnosti, koherentnosti, dobrej správy a odôvodnenia.
   Napokon odvolateľka tvrdí, že Všeobecný súd vychádzal z nesprávneho právneho posúdenia, keď rozhodol o zrušení rozhodnutia Komisie K(2007) 3749 z 8. augusta 2008.
   
      (1)  Nariadenie Európskeho parlamentu a Rady z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).